Nukusda harbiylar aholi uchun bayram tomoshasi o‘tkazdi (foto)

Nukus shahri markazida joylashgan “Mega Nukus” savdo-ko‘ngilochar majmuasi oldida 20-iyun kuni garnizonda joylashgan harbiy qism askarlari tomosha konserti o‘tkazdi. Bu haqda Mudofaa vazirligi Shimoli-g‘arbiy harbiy okrugi matbuot xizmati xabar berdi.

“Yoshlar oyligi” doirasida o‘tkazilgan tadbirda bir guruh askarlar quvnoq o‘yinlari va qo‘l jangi elementlari bilan chiqish qildi.

Shimoli-g‘arbiy harbiy okrugi qo‘mondonligi tomonidan tashkil etilgan bayram tomoshasida garnizon Ma’naviyat va ma’rifat markazining harbiy orkestri hamda xonandalari tomonidan kuy-qo‘shiqlar ijro etildi.